Document ID: 31997D0129

Komisijas Lēmums
(1997. gada 28. janvāris),
ar ko izveido iepakojuma materiālu identifikācijas sistēmu saskaņā ar Eiropas Parlamenta un Padomes Direktīvu 94/62/EK par iepakojumu un izlietoto iepakojumu
(Dokuments attiecas uz EEZ)
(97/129/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Eiropas Parlamenta un Padomes Direktīvu 94/62/EK (1994. gada 20. decembris) par iepakojumu un izlietoto iepakojumu [1], un jo īpaši tās 8. panta 2. punktu,
tā kā identifikācijas sistēmas ieviešana būs pēc izvēles pirmajā posmā, bet tā būs jāizvērtē, lai noteiktu, vai tā nav ieviešama kā obligātā nākošajā posmā;
tā kā identifikācijas sistēma periodiski jāpārskata un, ja nepieciešams, jāpārstrādā saskaņā ar Direktīvas 94/62/EK 21. panta noteikto procedūru;
tā kā šajā lēmumā paredzētie pasākumi ir saskaņā ar atzinumu, ko sniegusi komiteja, kas izveidota saskaņā ar Direktīvas 94/62/EK 21. pantu,
IR PIEŅĒMUSI ŠO LĒMUMU.
1. pants
Mērķis šim lēmumam, kurš attiecas uz visiem iepakojumiem, uz kuriem attiecas Direktīva 94/62/EK, ir noteikt numerāciju un saīsinājumus, uz kuriem pamatotos identifikācijas sistēma, kas norādītu iepakojamā(-o) materiāla(-u) raksturu, un precizēt, uz kuriem materiāliem attiecas identifikācijas sistēma.
2. pants
Šajā lēmumā:
- vajadzības gadījumā piemēro Direktīvas 94/62/EK 3. panta definīcijas,
- kompozīts ir no dažādiem materiāliem pagatavots iepakojums, kurš ar roku nav sadalāms, un neviena tā sastāvdaļa nepārsniedz noteiktos svara %, kas ir noteikti saskaņā ar Direktīvas 94/62/EK 21. pantā noteikto procedūru. Potenciālie izņēmumi dažiem materiāliem var tikt noteikti ar to pašu procedūru.
3. pants
Numerācija un saīsinājumi identifikācijas sistēmai ir noteikti pielikumā.
To lietošana ir brīvprātīga I pielikumā minētajām plastmasām, II pielikumā minētajam papīram un šķiedru plātnēm, III pielikumā minētajiem metāliem, IV pielikumā minētajiem kokmateriāliem, V pielikumā minētajiem tekstilmateriāliem, VI pielikumā minētajam stiklam un VII pielikumā minētajiem kompozītmateriāliem.
Lēmumu par jebkāda materiāla vai materiālu identifikācijas sistēmas obligātu ieviešanu var pieņemt saskaņā ar Direktīvas 94/62/EK 21. panta noteikto procedūru.
4. pants
Šis lēmums ir adresēts dalībvalstīm.
Briselē, 1997. gada 28. janvārī

Labels: 12
3
20